OpenLLM-France/wikimedia huggingface dataset:
# Maturín

Maturín és la capital de l'estat de Monagas a Veneçuela. L'àrea metropolitana de Maturín té una població de 401.384 habitants. Maturín també és un centre de transport regional molt concorregut, que connecta rutes des de la costa nord-est fins al Delta de l'Orinoco i la Gran Sabana.

## Història

El 7 de desembre de 1760 és la data oficial de la fundació de Maturín (segons l'Acadèmia d'Història de Veneçuela) pel missioner franciscà Lucas de Zaragoza. No obstant, el jesuïta Pablo Ojer trobà un document a l'Arxiu General d'Índies que provà una fundació anterior de la ciutat l'any 1722. L'antiga ciutat va rebre el nom de San Juan de la Tornera de Maturín, que feia referència al governador Juan de la Tornera y Sota. Aquesta ciutat no va sobreviure per la manca de població i més tard va néixer San Judas Tadeo de Maturín, nom donat per Lucas de Zaragoza a la missió creada per a la conversió dels nadius. Al segle XIX va rebre el títol de ciutat amb el nom San Fernando de Maturín.
* Plaza Bolívar de Maturín
* Parc La Guaricha
* Cinema Movie Planet
* Museu Mateo Manaure
* Avinguda Bolívar de Maturín
* Posta de sol a Maturín
* Camí de flors al centre comercial La Cascada de Maturín
* Paisatge a Maturín

## Referències

* ↑ Casey, Nicholas «No Food, No Medicine, No Respite: A Starving Boy's Death in Venezuela». The New York Times, 25-12-2016.
* 1 2 González Oropeza, Hermann (1985): Historia del Estado Monagas. Ediciones Amon C.A., Caracas. (Biblioteca de Temas y Autores Monaguenses; Colección Guanipa; ensayos e investigación).
# Carlina acaulis

El card cardener, cardiguera, carlina borda, cardigassa o escardassa, (Carlina acaulis) (el seu nom científic significa Carlina sense tija) és una espècie de card dins la família asteràcia. És originària de les regions de clima alpí del centre, orient i del sud d'Europa. Als Països Catalans només es troba als Pirineus i al Montseny, i en aquestes zones viu dels 1.100 als 2450 m d'altitud. El nom científic descriu com el seu capítol floral resta directament damunt la roseta de fulles basal.
Les seves bràctees inferiors són liguliformes, d'un blanc argentí o més o menys rosaci, els papus fan de 12 a 14 mm. Les fulles són espinoses i pinnatolobades que creixen en una roseta d'uns 20 cm de diàmetre. Les flors es produeixen en grossos capítols (uns 10 cm de diàmetre) de floretes blanc-platejades al voltant d'un disc central. Quan el temps és humit el capítol es tanca per tal de protegir el pol·len, el qual pot quedar inutilitzat amb l'aigua. És tradicional veure aquest fenomen com un presagi de pluja. Floreix, a Catalunya, entre agost i octubre.
Prefereix els sòls calcaris i les pastures seques.

## Usos

El seu rizoma conté molts olis essencials en particular òxid de carlina que és antibacterià. L'arrel s'havia emprat en medicina herbal com diürètica i contra el refredat comú.
Quan són tendres, el capítol floral es pot menjar com les carxofes.
De vegades es cultiva com a planta de rocalla o com a flor seca per decoració de les cases.
En la tradició dels bascos, se'n diu eguzki lore (flor sol) és un símbol de bona sort i es posa al portal de les cases de camp (baserri). Aquesta tradició també es pot observar en masos
* 1 2 Flora Europaea: Carlina acaulis.
* ↑ «Diccionari de la llengua catalana». [Consulta: 7 novembre 2022].
* ↑ Bolòs i Vigo Flora dels Països Catns
* ↑ Botany Online. Carlina acaulis, weather clock.
* ↑ Florkin, Marcel. Comprehensive Biochemistry. Elsevier, p. 216.
* ↑ Harborne, Jeffrey B. Chemical Dictionary of Economic Plants. Wiley, p. 12. ISBN 0-471-49226-4.
# WavePad Audio Editor

WavePad Audio Editor és un editor i gravador d'àudio digital multiplataforma. Admet VST i integra una biblioteca d'àudio.

## Característiques

Les funcions i eines principals de WavePad són:
* Funcions d'edició de so: tallar, copiar, enganxar, suprimir, inserir, silenciar, retallar automàticament ...
* Efectes d'àudio: amplificació, normalització, equalització, embolcall, reverberació, ressò, reversió i altres amb compatibilitat del connector VST
* El processament per lots permet als usuaris aplicar efectes i/o convertir milers de fitxers com una única funció
* Permet retallar, cercar i marcar l'àudio per trobar, recuperar i unir segments de fitxers d'àudio
* Anàlisi espectral (FFT), síntesi de veu (text a veu) i canviador de veu
* Eines de restauració d'àudio, com ara la reducció de soroll i l'eliminació de clics
* Admet freqüències de mostreig de 6 a 96 kHz, estèreo o mono, 8, 16, 24 o 32 bits
* Elimina la veu de les pistes de música
* Crea tons de trucada preparats per utilitzar per a telèfons mòbils

## Polèmica

Anteriorment, WavePad i altres productes de NCH es van incloure amb complements de navegador opcionals com les barres d'eines Ask i Chrome, que van causar queixes dels usuaris i van provocar avisos de programa maliciós d'empreses de programes antivirus com Norton i McAfee. Des de llavors, NCH ha desagregat totes les barres d'eines en totes les versions del programa llançades després del juliol de 2015.

## Referències

* ↑ «Audio Editing Software. Sound, Music, Voice & Mp3 Editor». www.nch.com.au. [Consulta: 2 març 2016].
* ↑ «WavePad Review 2016 - Specs». TopTenREVIEWS. [Consulta: 2 març 2016].
* ↑ «Download WavePad Audio Editing Software 6.37 (Free) for Windows». Tom's Guide. [Consulta: 2 març 2016].
* ↑ Waddilove, Roland Micro Mart, 25-02-2016.
* ↑ «NCH WavePad». www.comparedandreviewed.com. [Consulta: 2 març 2016].
* ↑ «Is NCH Software Safe to Use?». nch.com.au. NCH Software AUS.

## Enllaços externs

* Lloc oficial
# Ari Vatanen

Ari Vatanen (nat a Tuupovaara, actualment part de Joensuu, Finlàndia, el 27 d'abril de 1952) fou un corredor de ral·lis, actualment polític i membre del Parlament Europeu.
Debutà professionalment en el món dels ral·lis el 1970, guanyant el títol del Campionat Mundial de Ral·lis el 1981 al volant d'un Ford Escort RS1800. Altres marques amb les que ha participat en el mundial de rallies són Opel, Peugeot, Subaru, BMW i Mitsubishi. Guanyà el París-Dakar quatre vegades en la categoria de cotxes: tres amb Peugeot (1987, 1989 i 1990) i una amb Citroën (1991). Darrerament ha tornat a córrer aquest ral·li, amb Nissan (2003, 2004 i 2005) i amb Volkswagen (2007).
Després de passar molts anys treballant amb equips francesos, el 1993 s'establí al sud de França, on comprà una granja i un celler. S'involucrà en el món de la política, essent escollit membre del Parlament Europeu el 1999 per la llista del partit conservador finlandès (Coalició Nacional) malgrat seguir vivint a França. El 2004 fou reescollit, aquest cop com a membre de la llista de la conservadora Unió per a un Moviment Popular francesa.
S'ha dedicat especialment a temes de transport, imposts sobre els cotxes, ajuda al desenvolupament i política agrícola. És un gran detractor de la política de subvenció del ferrocarril en detriment de la inversió en carreteres.

## Victòries al WRC

| | Ral·li | Any | Copilot | Vehicle |
| 1 | Ral·li Acròpolis | 1980 | David Richards | Ford Escort RS1800 |
| 2 | Ral·li Acròpolis | 1981 | David Richards | Ford Escort RS1800 |
| 3 | Ral·li del Brasil | 1981 | David Richards | Ford Escort RS1800 |
| 4 | Ral·li dels 1000 Llacs | 1981 | David Richards | Ford Escort RS1800 |
| 5 | Ral·li Safari | 1983 | Terry Harryman | Opel Ascona 400 |
| 6 | Ral·li dels 1000 Llacs | 1984 | Terry Harryman | Peugeot 205 Turbo 16 |
| 7 | Ral·li de Sanremo | 1984 | Terry Harryman | Peugeot 205 Turbo 16 |
| 8 | RAC Ral·li | 1984 | Terry Harryman | Peugeot 205 Turbo 16 |
| 9 | Ral·li de Monte-Carlo | 1985 | Terry Harryman | Peugeot 205 Turbo 16 |
| 10 | Ral·li de Suècia | 1985 | Terry Harryman | Peugeot 205 Turbo 16 |

## Enllaços externs

* Lloc web personal (finès) (suec) (anglès) (francès)
Vencedors del Ral·li Dakar - Automòbils :
1979 - Génestier
1980 - Kottulinsky
1981 - Metge
1982 - Marreau
1983 - Ickx
1984 - Metge
1985 - Zaniroli
1986 - Metge
1987 - Vatanen
1988 - Kankkunen
1989 - Vatanen
1990 - Vatanen
1991 - Vatanen
1992 - Auriol
1993 - Saby
1994 - Lartigue
1995 - Lartigue
1996 - Lartigue
1997 - Shinozuka
1998 - Fontenay
1999 - Schlesser
2000 - Schlesser
2001 - Kleinschmidt
2002 - Masuoka
2003 - Masuoka
2004 - Peterhansel
2005 - Peterhansel
2006 - Alphand
2007 - Peterhansel
2008
2009 - De Villiers
2010 - Sainz
2011 - Al-Attiyah
2012 - Peterhansel
2013 - Peterhansel
2014 - Roma
2015 - Al-Attiyah
2016 - Peterhansel
2017 - Peterhansel
2018 - Sainz
2019 - Al-Attiyah
2020 - Sainz
2021 - Peterhansel
2022 - Al-Attiyah
2023 - Al-Attiyah
2024 - Sainz :
# Swin Cash

Swintayla Marie "Swin" Cash Canal (nascuda el 22 de setembre de 1979) és una jugadora de bàsquet professional retirada que va jugar professionalment en el Women's National Basketball Association (WNBA). Un prolífica anotadora i rebotejadora, així com una gran defensora, que va ajudar a dirigir l'equip femení de bàsquet de la Universitat de Connecticut als títols nacionals en 2000 i 2002. En la seva segona temporada de la WNBA, va liderar els Detroit Shock al seu primer títol de la WNBA i va guanyar les tres darreres edicions del Shooting Stars. En 2015, va ser nomenada analista d'estudi per MSG Networks cobrint els pre-jocs dels New York Knicks i els post-jocs, així com el setmanari d'entrenadors. En 2017, Cash va ser nomenada la directora de desenvolupament de la franquícia per al New York Liberty.

## Referències

* ↑ «Swin Cash». [Consulta: 2 juliol 2009].
* ↑ «NBA All-Star Shooting Stars Winners» (en anglès). NBA.com, 24-08-2017. [Consulta: 26 juliol 2020].
* ↑ New York Liberty Names Swin Cash Director Of Franchise Development

## Enllaços externs

* Swin Cash - Lloc web oficial
* Lunch Break Chat: Swin Cash
* Swin Cash's U.S. Olympic Team bio ... with notes, quotes and photos
* Swin Cash traded to the Seattle Storm
# Serrat dels Gossos

El Serrat dels Gossos és una serra situada al municipi d'Alt Àneu a la comarca del Pallars Sobirà, amb una elevació màxima de 1.493 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ariane (tragèdia)

Ariane és una tragèdia en cinc actes i en vers de Thomas Corneille, representada per primera vegada al teatre de l'Hôtel de Bourgogne el 26 de febrer de 1672.

## Personatges

* Œnarus, rei de Naxos
* Thésée, fill d'Ægée rei d'Atenes
* Pirithoüs, fill d'Ixion rei dels Làpites
* Ariane, filla de Minos, rei de Creta
* Phèdre, germana d'Ariane
* Nérine, confident d'Ariane
* Arcas, Naxien, confidents d'Œnarus

## Enllaços externs

* Text d'Ariane, en francès
# Paul Verhoeven

Paul Verhoeven (Amsterdam, 18 de juliol de 1938) és un director de cinema, guionista, i productor de cinema neerlandès.
Ha rodat tant als Països Baixos com als Estats Units. El contingut explícitament violent i sexual són característic de les seves pel·lícules tant dramàtiques com de ciència-ficció. És sobretot conegut per la direcció de RoboCop (1987), Desafiament total (1990), Instint bàsic (1992), Starship Troopers: Les brigades de l'espai (1997), i per la seva darrera El llibre negre (2006).
El 1973, Delícies turques rebia el premi a la millor pel·lícula holandesa del segle, i les seves pel·lícules han rebut un total de 9 nominacions a l'Oscar, principalment per a edició i efectes especials.

## Filmografia

Filmografa:
* Business Is Business (1971)
* Delícies turques (1973)
* Una noia anomenada Katy Tippel (1975)
* Soldaat van Oranje (1977), amb Belinda Meuldijk en el paper d'Esther
* All Things Pass (1979) (per la televisió)
* Spetters (1980)
* The Fourth Man (1983)
* Els senyors de l'acer (1985)
* RoboCop (1987)
* Desafiament total (1990)
* Instint bàsic (1992)
* Showgirls (1995)
* Starship Troopers: Les brigades de l'espai (1997)
* L'home sense ombra (2000)
* El llibre negre (2006)
* The Winter Queen (2010)
* Elle (2016)
* Benedetta (2021)

## Premis i nominacions
### Premis

* 1983 Premi Internacional de la crítica al Festival Internacional de Cinema de Toronto per De vierde man
* 1987: Millor director al Festival de Sitges per Robocop
* 2006: Gran Premi honorari al Festival de Sitges
* 2006 Premi internacional al Cinema Jove al festival de Venècia per Zwartboek

### Nominacions

* 1987: Millor pel·lícula al Festival de Sitges per Robocop
* 1992: Palma d'Or al Festival de Canes per Instint bàsic
* 2007: BAFTA a la millor pel·lícula estrangera per Zwartboek
* 2007: Lleó d'Argent per Zwartboek

## Referències

* ↑ «biografia de Paul Verhoeven». Imdb.
* ↑ «filmografia de Paul Verhoeven». The New York Times.
# Fortunato Baliani

Fortunato Baliani (Foligno, Província de Perusa, Umbria, 6 de juliol de 1974) és un ciclista italià, professional des del 1999 al 2014.
En el seu palmarès destaquen les victòries al Giro de la Província de Reggio de Calàbria de 2009 i el Brixia Tour de 2011.

## Palmarès

* 1998
** 1r al Giro della Valli Aretine
* 2006
** 1r a la Pujada al Naranco
* 2007
** 1r al Gran Premi de la vila de Camaiore
* 2009
** 1r al Giro de la Província de Reggio de Calàbria
* 2011
** 1r al Tour de Kumano i vencedor d'una etapa
** 1r al Brixia Tour
* 2012
** 1r a la Volta al Japó i vencedor d'una etapa
** 1r al Tour de Kumano i vencedor d'una etapa
** Vencedor d'una etapa a la Volta a Sèrbia
* 2013
** 1r a la Volta al Japó

### Resultats al Giro d'Itàlia

* 2000. 71è de la classificació general
* 2001. 32è de la classificació general
* 2002. Abandona (7a etapa)
* 2003. 52è de la classificació general
* 2004. 39è de la classificació general
* 2006. 46è de la classificació general
* 2007. 24è de la classificació general
* 2008. 12è de la classificació general. Vencedor del Trofeu Fuga Cervelo i de la classificació dels esprints intermedis

## Referències

* ↑ «Baliani Fortunato» (en francès). Memoire du cyclisme. [Consulta: 24 desembre 2024].
* ↑ «Fortunato Baliani cuelga la bici» (en castellà). biciciclismo, 17-06-2014. [Consulta: 24 desembre 2024].

## Enllaços externs

* Fitxa a sitiodeciclismo.net
# Yamaha XT 500

La Yamaha XT 500 va ser un model de motocicleta a mig camí entre les de muntanya i les trail, fabricada del 1976 al 1990.
La primera vesió presentava un senzill motor mono cilíndric de 500 centímetres cúbics de dues vàlvules refrigerat per aire. Amb una potència de 27CV i un pes de 155 kg, van ser un avanç important a les motos de muntanya amb motors de quatre temps. Els frens eren de tambor, la transmissió per cadena i el dipòsit de nou litres. La seva velocitat màxima era de 132 km/h.
Aquest model va ser la base de les XT 550 i les XTZ 600.
Versions d'aquesta motocicleta van participar amb èxit al Ral·li París Dakar.

## Models Relacionats

* XT 250 (Model contemporani amb motor més petit)
* XT 350 (Model contemporani amb motor més petit)
* XT 550 (Model contemporani amb motor més gran)
* XT 600 (Evolució de la XT 500)
* XTZ 600 (Evolució de la XT 500)

## Referències

* ↑ Merlos, Josep lluís. «Yamaha XT: per fer el Dakar o per anar a la feina». motor.ara.cat. Ara, 31-08-2019. [Consulta: 17 juny 2020].
# Carmelo Anthony

Carmelo Kyam Anthony (nascut el 29 de maig de 1984), és un jugador de bàsquet professional estatunidenc, que juga en la posició d'aler als Portland Trail Blazers de l'NBA. Mesura 2,03 m i pesa 104,3 kg.
Després del seu pas per la Universitat de Syracuse, amb la qual va ser campió de l'NCAA, va ser triat pels Denver Nuggets en el tercer lloc del Draft de l'NBA de 2003. En el seu primer any a la lliga professional va ser el màxim anotador entre els jugadors debutants (per damunt fins i tot de Lebron James), i va ser seleccionat per al quintet ideal de "rookies" juntament amb LeBron James, Chris Bosh, Dwyane Wade i Kirk Hinrich.
Com a fites individuals, ha estat tres vegades All-Star (2007, 2008, 2011) i tres vegades escollit en el tercer millor quintet de l'NBA (2006, 2007, 2009). Amb la selecció dels EUA ha estat medalla d'or als Jocs Olímpics de Pequín (2008), medalla de bronze als Jocs Olímpics d'Atenes (2004) i medalla de bronze al Mundial del Japó (2006).
El 10 de desembre de 2008, Anthony va fer història en anotar 33 punts en un sol quart, igualant el rècord històric que tenia George Gervin des del 9 d'abril de 1978.
A nivell col·lectiu, la temporada 2008-09 ha estat fins ara la més reeixida d'Anthony. Després de caure en primera ronda de playoffs durant sis anys consecutius, el seu equip de sempre, els Denver Nuggets, van assolir les finals de la Conferència Oest, però van caure derrotats per Los Angeles Lakers, 4-2.
El 23 de febrer de 2011 els Denver Nuggets el van traspassar als New York Knicks. I a l'estiu de 2014 Anthony va anunciar que seguiria formant part de la franquícia de Nova York.

## Referències

* ↑ «Carmelo Anthony seguirá en los New York Knicks» (en castellà). acb.com. Arxivat de l'original el 2014-07-17. [Consulta: 18 juliol 2014].
# Maria Sirvent i Escrig

Maria Sirvent i Escrig (Barcelona, 1987) és una advocada i política catalana. És advocada especialitzada en temes de gènere i d'habitatge. Com a activista social ha participat en moviments com Solidaritat Antirepressiva de Terrassa. Va encapçalar les llistes de la Candidatura d'Unitat Popular a l'Ajuntament de Terrassa en les eleccions locals de 2015, essent elegida regidora. Fou escollida diputada per la CUP-Crida Constituent a les eleccions al Parlament de Catalunya de 2017, ha estat la representant del subgrup de la CUP a la Mesa del Parlament. A les eleccions al Parlament de 2021, concorre com a número set a la llista per la circumscripció de Barcelona.

## Referències

* ↑ «Qui són i d'on vénen els candidats de la CUP per al 21-D?». Crític, 17-11-2017 [Consulta: 26 novembre 2017].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
* ↑ «Qui és Maria Sirvent, la regidora de la CUP Terrassa?». Nació Digital, 27-05-2015.
* ↑ «Composició: Mesa del Parlament». Parlament. [Consulta: 20 setembre 2020].
* ↑ Alemany, Jordi «Un mínim de 18 diputats no repetiran escó». El Punt Avui, 25-12-2020, p. 12.
# Serrats d'Arto

Els Serrats d'Arto és una serra situada al municipi de Soriguera a la comarca del Pallars Sobirà, amb una elevació màxima de 1.037 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ariwara no Narihira

    En aquest nom japonès, el cognom és Ariwara.
Ariwara no Narihira (japonès: 在原 業平; 825- 9 de juliol de 880) fou un poeta aristòcrata japonés. Fou un dels sis poetes de l'estil yamato-uta esmentats en el prefaci de Kokin Wakashū per Ki no Tsurayuki i també com l'heroi d’Els contes d'Ise, ja que el protagonista era un personatge comú a qui se li atribuïren les seues aventures romàntiques a Narihira.
Era el cinqué fill del príncep Abo, fill de l'emperador Heizei. Sa mare, la princesa Ito, era filla de l'emperador Kammu; per tant, això l'unia a la línia del jerarca tant per part de mare com de pare. Al costat dels seus germans, fou relegat a una vida de civil comú, i rebé un nou nom de clan, Ariwara.
Tot i que pertanyia al llinatge més noble, la seua vida política no fou remarcable, sobretot sota el règim de l'emperador Montoku. Durant els seus 30 anys de poder, Narihira no fou promogut a un rang superior dins de la cort. Aquest fet probablement es degué a un escàndol que el relacionava amb Fujiwara no Takaiko i una dama consort imperial. Tots dos afers es relaten en Els Contes d'Ise.

## Fonts

* Trans. Helen Craig McCullough. Tales of Ise: Lyrical Episodes from 10th Century Japan. Stanford University Press, 1968. ISBN 0-8047-0653-0.
# Estadi Brígido Iriarte

L'Estadi Brígido Iriarte és un estadi multiusos de la ciutat de Caracas, Veneçuela.
Principalment és usat per a la pràctica del futbol. És la seu dels clubs Atlético Venezuela CF i Estudiantes de Caracas Sport Club i en el passat del Deportivo Italia Fútbol Club. Va ser inaugurat l'any 1983 i renovat el 2007. La seva capacitat és per a 10.000 espectadors.
Va ser seu de dos partits de la Copa Amèrica de futbol de 1983.

## Referències

* ↑ «Brígido Iriarte Stadium, Venezuela Tourist Information» (en anglès americà). www.touristlink.com. [Consulta: 6 maig 2022].
* ↑ Campionat sud-americà de futbol 1987 a RSSSF
# ABN AMRO World Tennis Tournament 2013

El Torneig de Rotterdam 2013, també conegut com a ABN AMRO World Tennis Tournament 2013, és una competició tennística disputada sobre pista dura que pertany a les sèries 500 de l'ATP. La 40a edició del torneig es va disputar entre l'11 i el 17 de febrer del 2013 al Ahoy Rotterdam de Rotterdam, Països Baixos.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | R. Federer | 6 | 6 | |
| WC | T. de Bakker | 3 | 4 | | 1 | R. Federer | 3 | 5 | |
| | J. Benneteau | 6 | 6 | | | J. Benneteau | 6 | 7 | |
| | V. Hănescu | 1 | 3 | | | | | | | | J. Benneteau | 6 | 7 |
| WC | I. Sijsling | 2 | 4 | | | | | | | 5 | G. Simon | 4 | 6² |
| | M. Kližan | 6 | 6 | | | M. Kližan | 7 | 3 | 0r | | | | |
| Q | M. Viola | 3 | 1 | | 5 | G. Simon | 6⁶ | 6 | 3 | | | | |
| 5 | G. Simon | 6 | 6 | | | | | | | | | | | | J. Benneteau | 6² | 3 |
| | N. Davidenko | 5 | 3 | | | | | | | | | | | 2 | J.M. Del Potro | 7 | 6 |
| | G. Dimitrov | 7 | 6 | | | G. Dimitrov | 6$^4$ | 7 | 6 | | | | |
| | M. Bagdatís | 6 | 6 | | | M. Bagdatís | 7 | 6$^0$ | 3 | | | | |
| 4 | R. Gasquet | 4 | 4 | | | | | | | | G. Dimitrov | 4 | 4 |
| Q | M. Bachinger | 3 | 7 | 3 | | | | | | 2 | J.M. Del Potro | 6 | 6 |
| | J. Nieminen | 6 | 5 | 6 | | J. Nieminen | 3 | 4 | | | | | |
| Q | E. Gulbis | 6⁵ | 3 | | 2 | J.M. Del Potro | 6 | 6 | |
| 2 | J.M. Del Potro | 7 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | Marcel Granollers Marc López | 6 | 6 | |
| | Julian Knowle Filip Polášek | 2 | 4 | | 1 | Marcel Granollers Marc López | 2 | 6¹⁰ |
| 3 | Robert Lindstedt Nenad Zimonjić | 4 | 0 | | 3 | Robert Lindstedt Nenad Zimonjić | 6 | 7 |
| | Colin Fleming Jonathan Marray | 6 | 1 | r | | | | | 3 | Robert Lindstedt Nenad Zimonjić | 5 | 6 | [10] |
| Alt | Jerzy Janowicz Jarkko Nieminen | 6 | 5 | [8] | | | | | WC | Thiemo de Bakker Jesse Huta Galung | 7 | 3 | [8] |
| 4 | Mariusz Fyrstenberg Marcin Matkowski | 4 | 7 | [10] | 4 | Mariusz Fyrstenberg Marcin Matkowski | 4 | 5 |
| WC | Thiemo de Bakker Jesse Huta Galung | 6 | 3 | [10] | WC | Thiemo de Bakker Jesse Huta Galung | 6 | 7 |
| | Julien Benneteau Richard Gasquet | 4 | 6 | [7] | | | | |

## Enllaços externs

* Web oficial (neerlandès) (anglès)
* Quadre individual masculí PDF
* Quadre dobles masculins PDF
Rotterdam :
1972
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
ATP World Tour 2013
< 2012
2014 > :
ATP World Tour Finals, Londres :
# Tossal del Pou

El Tossal del Pou és una muntanya de 1.505 metres que es troba al municipi de Baix Pallars, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya